Izvor: N1

Samo treba da se strpimo i za dve do tri godine će se osetiti boljitak i znaće se ko su ljudi ispod fantomki. Posle sledećih izbora očekujte, kaže Đorđije Andrić, jedan od urednika humorističke emisije "Dnevnjak".

Aktuelne događaje u pregledu dnevne štampe komentarisali su urednici humorističke emisije "Dnevnjak" Mihailo Tešić i Đorđije Andrić.

Hercegovačka ulica u Beogradu, koju su maskirani ljudi porušili u izbornoj noći, biće raščišćena, jer je puna šuta, tvrde predstavnici grada Beograda. Ekipe komunalnih preduzeća počele su da čiste parcelu, koja je deo Beorgada na vodi. Vlasnici porušenih objekata optužuju grad Beograd da uništava dokaze.

"Očekivao sam da će dati bar nekakvo opravdanje iz gradske vlasti, ali ništa nismo dobili. Ništa nismo radili, niko nije nadležan. Divota jedna", kaže Mihailo Tešić.

Izvor: N1

On dodaje da vlast do sada nije smislila šta se desilo, i da mogu oni da predlože neke ideje.

"Možda je Čume imao neku demonstraciju ili prezentaciju svoje firme - šta umeju da urade. Možda je Kusta snimao film? Očekujem da će da izađe ispred Vlade i kaže evo ja sam snimao film. Novi film o SF Romima koji se vraćaju iz budućnosti, da nas upozore šta nas čeka. A svi znamo da je Beograd na vodi mesto gde počinje budućnost, pa oni su nas upozorili. A pošto je ta budućnost u kojoj oni žive tako surova jedini jezik koji oni znaju je rušenje bagerima", kaže Tešić.

Možemo da zaključimo tako da je ispod fantomke Slavko Štimac, kaže Đorđije Andrić.

"Čuli smo da ste američki plaćenici"

"Mi smo malo kuckali, i videli smo da ste vi u stvari američki plaćenici. Pa smo mislili da vas pitamo kako se postaje američki plaćenik pošto se mi trudimo već godinama", kaže Đorđije Andrić i dodaje da se oni uvek nude.

Mihailo Tešić dodaje da bi se i on ponudio, ali ovu emisiju "ionako niko ne gleda".

"Mi bismo otišli i na Pink kod Željka Joksimovića. Nije Mitrović, to mu podmeću", kaže Andrić.

Dokle više Vojvođani da vode vladu Vojvodine?

Izvor: N1

Na pisanje dnevne štampe da bi Igor Mirović mogao da bude novi premijer Vlade Vojvodine, urednici "Dnevnjaka" su bili vidno razočarani.

"Šta ćemo mi bez naše Maje (Gojković)? Dokle više Vojvođani da uređuju Vojvodinu? Kakav Mirović, kakva Maja, evo jedan Crnogorac i Beograđanin se nude", kaže Andrić.

Dodaje da oni podržavaju novu Vladu Vojvodine "ko god bio".

"Ne sme Verbić da ode"

Vlada Srbije je većinom glasova poništila konkurs za finansiranje naučnih projekata. Naučnici, čije primedbe nisu usvojene pred raspisivanje poništenog konkursa, žale ali i tvrde da je to prilika da Ministarstvo uvidi i ispravi greške.

"Ja ću ponuditi, ukoliko postoji takva forma, premijeru svoju ostavku koja ne može da bude tehnička ali je smatram moralnim činom", rekao Verbić.

"Posle svega korisnog što je uradio za srpsku prosvetu, od Dositeja Obradovića niko nije toliko uradio. Mislim da Vlada ne sme da prihvati ovu ostavku", kaže Andrić.

U večerašnjoj epizodi "Dnevnjaka" biće nastavak kontraverznog skeča, gde će biti prikaz skupa protivnika legalizacije marihuane, kažu urednici ove humorističke emisije.

Autori su zamolili publiku da ih pre svega prati preko Jutjuba "jer oni tako dobijaju više para".

Pogledajte gostovanje urednika "Dnevnjaka" u Novom danu:

00:00 Izvor: N1





